Gandia rep per quart any consecutiu el programa "Incorpora´t"
24 juliol 2019

## Gandia rep per quart any consecutiu el programa "Incorpora´t"24 juliol 2019Última actualització: 14 juliol 2025

![](../gestion/img/CarolaWoodward_1860.JPG)  
  

La **regidora de Benestar Social, Carmen Fuster**, ha comparegut a roda de premsa per anunciar que l’1 d’agost començarà la quarta campanya consecutiva del programa ‘Incorpora´t’ a Gandia que finalitzarà el 31 de setembre, dirigit al desenvolupament d’itinerari integrats per a la inserció sociolaboral de persones en situació o risc d’exclusió social. Enguany, es podran beneficiar al voltant de 120 persones de Beniopa i Plaça El·líptica. I la seua ubicació serà al mateix centre social de la zona, on ja va ser realitzat la primera vegada, en el 2017.

La Conselleria d’Igualtat i Polítiques Inclusives ha concedit una subvenció de 133.928€. Aquesta s’ha destinat a l’Àrea de Responsabilitat Social i Polítiques amb la Ciutadania que, la dividirà en dos. La primera part, de 95.663€ tindrà com a finalitat la contractació de persones especialitzades en orientació sociolaboral i, la segona, de 38.265€, es destinarà per a la contractació d’accions formatives, com ara formació per al desenvolupament de competències digitals, funcionals i tècniques (cuina local i manipulació d’aliments) i competències professionals (cambrer/a de pisos i extra de restaurant-bar).

El projecte objecte de la subvenció està emmarcat dins del Programa operatiu del Fons social Europeu 2014-2020 de la Comunitat Valenciana. 

**Fuster** ha volgut concloure afirmant que el seu desig és que _“les persones en risc d’exclusió social puguen incorporar-se a un treball que puga aportar-los una vida digna”_.

Amb el desenvolupament d'aquests Itineraris es pretén cobrir:

  
o Afavorir la incorporació al món laboral a persones pertanyents a col·lectius desfavorits.  
  
o Elaborar sistemes d'acompanyament social personalitzat que permeta una integració sociolaboral normalitzada creant seguretat en l'usuari.  
  
o Impulsar les potencialitats dels usuaris a través d'accions formatives.  
  
o Promoure l'adquisició d'hàbits i competències bàsiques i previndre conductes de possible risc.  
  
o Millorar la situació social, laboral, les condicions i la qualitat de vida dels col·lectius desfavorits o en greu risc d'exclusió social.  
  
o Reforçar i estimular les capacitats i les potencialitats personals de cada membre de la família, amb la finalitat d'iniciar un procés de millora global familiar.  
  
o Realitzar cursos/tallers dirigits a aquests col·lectius.